[ca] Les plantes s'enfronten constantment a una àmplia gamma d'estressos ambientals que provoquen importants pèrdues en els cultius. Aquests estressos es classifiquen, segons la seva naturalesa, en estressos biòtics o abiòtics. L'estrès biòtic és causat per organismes vius com fongs, oomicets, bacteris, virus, nematodes, insectes; o bé per altres plantes. Els estressos abiòtics inclouen fenòmens diversos com salinitat, sequera, temperatures extremes, inundacions, radiació; així com estrès nutricional o toxicitat per metalls pesants, entre d'altres. A causa del seu estil de vida sèssil, les plantes no poden escapar d'aquests estressos i han desenvolupat un conjunt de mecanismes per superar-los. Per fer front a l'estrès ambiental, les plantes poden percebre els estímuls i activar vies de transducció de senyals que condueixen a la reprogramació transcripcional de l'expressió gènica. Les evidències confirmen que les plantes responen a estressos múltiples de manera diferent a com ho fan a estressos individuals, activant un programa específic d'expressió gènica segons el tipus d'estrès trobat. Per exemple, la presència d'un estrès abiòtic pot reduir o augmentar la susceptibilitat a un patogen, o viceversa. No obstant això, la majoria dels estudis sobre les respostes de les plantes a l'estrès biòtic i abiòtic s'han realitzat en plantes sotmeses a un estrès individual, però en la naturalesa és més probable que hagin d'enfrontar-se a estressos múltiples. En les plantes, els microARN (miARN) són reguladors clau de l'expressió gènica en diversos processos de desenvolupament i adaptació a l'estrès ambiental. S'ha demostrat que diferents miARNs participen en la resposta de la planta a la infecció per patògens o l'homeòstasi de nutrients. Encara que des de fa molt temps en l'agronomia s'ha reconegut una connexió entre el ferro i la immunitat de les plantes, no es comprèn bé el paper exacte de l'homeòstasi del ferro durant la resposta de defensa de les plantes a la infecció per patògens. En aquesta tesi doctoral, he investigat la regulació de processos associats a l'homeòstasi del ferro (Fe) regulada per miARN i la immunitat innata en plantes d'arròs durant la infecció amb el fong de la piriculariosi de l'arròs Magnaporthe oryzae. D'altra banda, se sap que els petits ARN es poden moure entre organismes que interactuen per a la regulació de l'expressió gènica entre regnes mitjançant la interferència d'ARN (ARNi). L'evidència recent també dona suport a la comunicació bidireccional entre regnes de petits ARN entre plantes hospedants i patògens fúngics adaptats que determinen el resultat de la infecció. La majoria d'aquests estudis es centren en el moviment d'ARNs bicatenaris llargs (dsRNAs) o petits ARN interferents (siARNs). A més, l'aplicació de dsARNs o siARNs ha demostrat ser eficaç per al control de malalties fúngiques. En l'actualitat, es disposa de poca informació sobre el moviment de miARNs entre organismes. Com a primer pas per avaluar si els miARNs poden ser eines útils per a la protecció de cultius, en aquesta tesi he explorat la viabilitat d'utilizar miARNs fets a mida per reprimir l'expressió de gens fúngics durant la infecció de plantes d'arròs amb M. oryzae.

[en] Plants are constantly challenged with a wide range of environmental stresses that cause major losses in crops. These stresses are categorized into biotic or abiotic stresses depending on their nature. Biotic stresses are caused by living organisms like fungi, oomycetes, bacteria, viruses, nematodes, insects and weeds. Abiotic stresses include salinity, drought, extreme temperatures, flooding, radiation, as well as nutrient stress or heavy metals toxicity, among others. Due to their sessile lifestyle, plants cannot escape from stresses and have evolved a set of mechanisms to overcome them. To cope with environmental stress, plants are able to sense the stimuli for the activation of signal transduction pathways leading to transcriptional reprogramming of gene expression. Evidence supports that plants respond to multiple stresses differently from how they do to individual stresses, by activating a specific programme of gene expression depending on the type of stress encountered. For instance, the presence of an abiotic stress can have the effect of reducing or enhancing susceptibility to a pathogen, or vice versa. However, most studies on plant responses to biotic and abiotic stresses have been approached on plants subjected to an individual stress, but in nature they are more likely to occur simultaneously. In plants, microRNAs (miRNAs) are key regulators of gene expression in diverse developmental processes and adaptation to environmental stress. Distinct miRNAs have been shown to be involved in the plant response to pathogen infection or nutrient homeostasis. Although a connection between iron and plant immunity has long been recognized in agronomy, the exact role of iron homeostasis during the plant defense response to pathogen infection is not well understood. In this Ph. D. Thesis, I investigated miRNA-mediated regulation in processes associated to iron (Fe) homeostasis and innate immunity in rice plants during infection with the rice blast fungus Magnaporthe oryzae. On the other hand, it is well recognized that small RNAs are able to move between interacting organisms for cross-kingdom regulation of gene expression through RNA interference (RNAi). Recent evidence also supports bidirectional cross&#8208;kingdom communication of small RNAs between host plants and adapted fungal pathogens that determine the outcome of infection. Most of these studies focused on the movement of long double stranded RNAs (dsRNAs) or small interfering RNAs (siRNAs). Moreover, the application of dsRNAs or siRNAs has proven to be effective for the control of fungal diseases. At present, little information is available about movement of miRNAs between organisms. As a first step to evaluate whether miRNAs can be useful tools for crop protection, in this PhD, I explored the feasibility of using tailor-made miRNAs to repress the expression of fungal genes during infection of rice plants with M. oryzae.